भिंड | शहर के कई सार्वजनिक स्थानों पर कचरे के ढेर लगे हुए हैं। स्थिति यह है कि कचरे के ढेर पर आवारा मवेशी पॉलीथिन खा रहे हैं। जिससे कई गाय बीमार भी हो चुकी हैं। वहीं पिछले साल पॉलीथिन खा कर तीन गायों की मौत हो चुकी थी। इस संबंध में कई शहर के समाजसेवियों ने नगर पालिका अधिकारियों से कचरे के उठाव की शिकायत की है। लेकिन उसके बाद भी कचरे का उठाव नहीं किया जा रहा है। उनका कहना है कि शहर से निकलने वाले कचरे में सबसे अधिक पॉलीथिन निकलती है। नपा को इस पर रोक लगाना चाहिए।